text: La Diputació activa vols de fumigació a les zones de marjal de la província per a evitar l'aparició de mosquits | Castelló Extra
  La Diputació activa vols de fumigació a les zones de marjal de la província per a evitar l'aparició de mosquits
  La institució provincial respon "ràpidament" davant la proliferació de larves per les pluges de la setmana passada i actua en els aiguamolls situats entre Peníscola i Almenara
  Des de primera hora del matí, l'empresa adjudicatària del servei de fumigacions està procedint a arruixar les zones negades compreses entre les marjals de Peníscola i d'Almenara. En concret, els vols s'estan realitzant en aquells emplaçament naturals que compten amb plans de vols autoritats per Conselleria, que són Almenara, la Llosa, Moncofa, Borriana, Cabanes, Torreblanca i Peníscola. La previsió és que els treballs finalitzen entre hui i demà dimarts.
  LA LLUITA CONTRA EL MOSQUIT NO DESCANSA
  Cal fer esment a que la institució provincial treballa també colze a colze amb els ajuntaments, els quals disposen de les competències de lluita contra el mosquit, "per tal de a garantir l'èxit de les estratègies de control dels mosquits i que aquests no es convertisquen en un problema de salut pública". Per això, ha dit, "tenim a disposició de tots els municipis els nostres tècnics, qui, periòdicament, elaboren informes de situació perquè els consistoris sàpiguen quan i com actuar per a eliminar els mosquits als seus termes municipals".